**DOKUMENTACIJA O NABAVI ZA POSTUPAK JEDNOSTAVNE NABAVE**

**USLUGE PRANJA RUBLJA**

Evidencijski broj nabave EJN-2023-32

**SADRŽAJ DOKUMENTACIJE O NABAVI:**

1. Opći podaci o naručitelju

2. Podaci o predmetu nabave

3. Osnove isključenja gospodarskog subjekta

4. Kriterij za odabir gospodarskog subjekta

5. Podaci o ponudi

**Prilog:**

Troškovnik

Ponudbeni list (obrazac 1)

Izjava o nekažnjavanju (obrazac 2)

Zagreb, srpanj 2023.

Sukladno čl.12.st.1. t.1. Zakona o javnoj nabavi (NN 120/16 i 114/22) za godišnju procjenjenu vrijednost nabave manju od 26.540,00 eura za robu i usluge, odnosno 66.360,00 eura za radove bez PDV-a, naručitelj nije obvezan provoditi postupke javne nabave propisane Zakonom o javnoj nabavi. Postupak se provodi sukladno Pravilniku o provođenju postupaka jednostavne nabave.

Pravilnik o provođenju postupka jednostavne nabave objavljen je na web stranici: www.pulmologija.hr

**1. OPĆI PODACI O NARUČITELJU:**

Naziv i sjedište naručitelja: Specijalna bolnica za plućne bolesti, Rockefellerova 3, Zagreb

OIB: 75982310877

Telefon: 01/4684-400 Fax: 01/4612-247

Internetska adresa: www.pulmologija.hr
Odgovorna osoba naručitelja: Gordana Štirjan Marković, dr.med. - v.d. ravnatelja

 **Kontakt osoba:** Dubravka Ivušić, tel: 01/5561-880

Adresa elektroničke pošte: dubravka.ivusic@pulmologija.hr

Naručitelji i gospodarski subjekti komuniciraju i razmjenjuju podatke elektroničkim sredstvima komunikacije. Gospodarski subjekti mogu za vrijeme roka za dostavu ponuda zahtijevati objašnjenja i izmjene vezane uz dokumentaciju o nabavi, a javni naručitelj dužan je odgovor staviti na raspolaganje na isti način na koji je dostupna i osnovna dokumentacija o nabavi, bez navođenja podataka o podnositelju zahtjeva.

**Popis gospodarskih subjekata s kojima je naručitelj u sukobu interesa u trenutku objave dokumentacije o nabavi**

Predstavnici naručitelja su u smislu odredbi članka 76. i 77. Zakona o javnoj nabavi (NN 120/16, 114/22) u sukobu interesa sa sljedećim gospodarskim subjektima:

- Vis Solis d.o.o., I. Lubenjaki 10, Zagreb, OIB 96373510906

- Euro ekspertiza j.d.o.o., Novačka 36, Zagreb, OIB 29733376297

- ATIR d.o.o., Sutinska vrela 24, Zagreb, OIB 78047971448

- APOLO d.o.o., Novačka 36, Zagreb, OIB 84075740035

- Nastavni zavod za hitnu medicinu Grada Zagreba, Ulica Vjekoslava Heinzela 88, Zagreb; OIB

 44879111575

- Nadira Duraković , Obrt za savjetodavne usluge, Ulica Frana Kesterčaneka 2a, Zagreb; MB 97954683

- Bijeli pijesak , Obrt za poslovno savjetovanje, Ulica Frana Kesterčaneka 2a, Zagreb; MB 97873420

**Vrsta postupka javne nabave:** Provedba postupka jednostavne nabave – poziv za dostavu ponude objavom na internetskoj stranici Specijalne plućne bolesti sukladno članku 5. stavak 1. Pravilnika o provedbi postupaka jednostavne nabave roba, radova i usluga i objavom na EOJN.

**Evidencijski broj nabave:** EJN – 2023 – 32

**Vrsta ugovora o nabavi:** Naručitelj će s odabranim Ponuditeljem sklopiti ugovor.

**2. PODACI O PREDMETU NABAVE**

Predmet nabave je jednogodišnja nabava - usluga pranja rublja, uz uvjet ispunjenja navedenih uvjeta i zahtjeva. Predmet nabave nije podijeljen u grupe, nudi se u cijelosti.

Predmet nabave obuhvaća:

* preuzimanje prljavog rublja
* pranje rublja
* glačanje
* slaganje rublja
* pakiranje
* dostava rublja do mjesta Naručitelja (Specijalna bolnica za plućne bolesti, Nemetova 2, Zagreb)
* kontrola brojnog stanja i ispravnost dostavljenog rublja
* mikrobiološka kontrola

Količine predmeta nabave iskazane su u troškovniku koji je sastavni dio dokumentacije o nabavi.

Količina predmeta nabave je predviđena (okvirna) količina za jednogodišnje razdoblje. Stvarno nabavljena količina može biti može biti veća ili manja od predviđene (okvirne) količine.

*Početak isporuke*: Sklapanjem ugovora o nabavi

*Mjesto isporuke*: Zagreb, Nemetova 2, radnim danom od 7,00 do 14,00 sati.

*Period obavljanja usluge* *pranja:* godina dana od dana potpisa Ugovora.

*Način isporuke:* sukcesivno na temelju ispostavljenih narudžbenica tijekom 1 godine, a u slučaju iznimne žurnosti i putem telefona.

**Posebni uvjeti ugovaranja**

Pružanje usluge mora biti izvršeno na način da budu zadovoljeni estetski i higijenski kriteriji uz pridržavanje suvremenih ekoloških i higijenskih standarda sukladno *„Odluci o Hrvatskim nacionalnim standardima pranja i održavanja rublja u kliničkim i bolničkim zdravstvenim ustanovama“* donesenoj 25. rujna 2018.g. od strane Ministarstva zdravstva.

Pružatelj usluge je dužan voditi računa da se izbjegnu nepotrebne štete u vidu:

- oštećenja robe prilikom pranja i glačanja,

- zamjena drugim rubljem

- neodgovarajućeg brojčanog povrata rublja nakon pranja i glačanja i sl.

Štete koje nastanu nepažnjom Pružatelja usluge ići u cijelosti na njegov teret.

**Procijenjena vrijednost nabave:** 10.300,00 eur (bez PDV-a)

**Mjesto isporuke robe:** Specijalna bolnica za plućne bolesti, Nemetova 2, Zagreb

**Rok izvršenja:** Usluga će se nabavljati u roku 1 godine

**Rok valjanosti ponude:**

Rok valjanosti ponude ne smije biti kraći od 30 dana od isteka roka za dostavu ponuda i treba biti naveden u obrascu – Ponudbeni list. Naručitelj će odbiti ponudu čija je opcija kraća od zahtijevane. Ako istekne rok valjanosti ponude, Naručitelj može pismenim putem zatražiti produženje roka valjanosti ponude. Ponuditelj mora produženje roka valjanosti ponude također potvrditi u pisanoj formi.

**CPV oznaka predmeta nabave:** 98310000-9

**3. OSNOVE ZA ISKLJUČENJE GOSPODARSKOG SUBJEKTA**

**3.1. Obvezne osnove za isključenje gospodarskog subjekta**

**3.1.1. Osnove povezane s kaznenim presudama**

Naručitelj je obvezan isključiti gospodarskog subjekta u bilo kojem trenutku tijekom postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona te članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona te članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348.

(davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona te članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona te članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona te članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona te članka 175. (trgovanje ljudima i ropstvo) iz Kaznenog zakona (»Narodne

novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) DON i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja gore navedenih okolnosti gospodarski subjekt dužan je u ponudi dostaviti izjavu. Izjavu o nekažnjavanju (prilog 2) daju sve osobe ovlaštene za zastupanje.

**3.1.2. Osnove povezane s plaćanjem poreza ili doprinosa za socijalno osiguranje**

Ponuditelj mora dokazati da je ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarski subjekt iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja. Za potrebe utvrđivanja gore navedenih okolnosti gospodarski subjekt dužan je u ponudi dostaviti potvrdu porezne uprave ili drugog nadležnog tijela u državi poslovnog nastana gospodarskog subjekta koja **ne smije biti starija od 30 dana** računajući od dana primitka ovog Poziva, kojom se dokazuje da ne postoje navedene osnove za isključenje. Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**4. KRITERIJ ZA ODABIR GOSPODARSKOG SUBJEKTA (UVJETI SPOSOBNOSTI)**

**4.1. Sposobnost za obavljanje profesionalne djelatnosti, te dokumenti kojima se dokazuje**

 **sposobnost**

Ponuditelj mora dokazati upis u poslovni, sudski, obrtni, strukovni ili drugi odgovarajući registar države sjedišta gospodarskog subjekta iz kojeg je vidljivo da je gospodarski subjekt registriran za obavljanje djelatnosti povezane s predmetom nabave.

Upis u odgovarajući registar dokazuje se odgovarajućim **izvatkom iz sudskog, obrtnog, strukovnog ili drugog odgovarajućeg registra koji se vodi u državi članici poslovnog nastana gospodarskog subjekta.**

Ukoliko se isti ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

*Sve potrebne dokumente kojima ponuditelji dokazuju da ne postoje razlozi isključenja kao i tražene dokaze sposobnosti ponuditelji mogu dostaviti u neovjerenoj preslici i na hrvatskom jeziku.*

*Neovjerenom preslikom smatra se i neovjereni ispis elektroničke isprave.*

*Naručitelj može od najpovoljnijeg ponuditelja s kojim namjerava sklopiti ugovor u roku 5 dana zatražiti dostavu izvornika ili ovjerenih preslika jednog ili više dokumenata koji su traženi, a koje izdaju nadležna tijela.*

**4.2. Uvjeti tehničke i stručne sposobnosti ponuditelja, te dokumenti kojima dokazuju**

 **sposobnost:**

4.2.1. **Popis izvršenih poslova kojima gospodarski subjekt mora dokazati da je u godini u kojoj**

 **je započeo postupak nabave i tijekom tri godine koje prethode toj godini izveo usluge iste ili slične**

 **predmetu nabave.** Zbroj vrijednosti (bez PDV-a) najviše 2 izvedene usluge mora biti minimalno u visini

 procijenjene vrijednosti nabave.

Popis ugovora traži se kako bi gospodarski subjekt dokazao da ima stečenog iskustva s isporukom predmeta nabave, što znači da Naručitelj može očekivati valjano ispunjenje ugovornih obveza.

Popis glavnih isporuka usluga mora sadržavati vrijednost ugovora (bez PDV-a), datum te naziv druge ugovorne strane.

4.2.2. Izjava ponuditelja da će osigurati posebnu opremu, vrstu i količinu, neophodnih za obavljanje ponuđenih usluga u skladu sa natječajnom dokumentacijom, s priloženim popisom postrojenja i druge tehničke opreme koja je na raspolaganju ponuditelju usluga za obavljanje usluga pranja bolničkog rublja, kako slijedi:

* Opis tehničkih postrojenja s naznakom namjene
* Popis vrsta i količina strojeva, s navođenjem namjene i kapaciteta strojeva
* izjava o ukupno raspoloživom kapacitetu

4.2.3. Izjava ponuditelja da će se pri usluzi pranja rublja pridržavati standarda vezanih uz Odluku o Hrvatskim nacionalnim standardima pranja i održavanja rublja u kliničkim i bolničkim zdravstvenim ustanovama.

4.2.4. Kako bi se prilikom pružanja usluge pranja rublja spriječio rizik od onečišćenja okoliša, posebice vode i tla, ponuditelj je obvezan postupiti u skladu s važećim zakonskim propisima. Slijedom navedenog ponuditelj je obvezan dostaviti: popis sredstava za pranje bolničkog rublja koje će koristiti, s priloženim važećim vodopravnim dozvolama za ispuštanje otpadnih voda.

**5. NORME OSIGURANJA KVALITETE ILI NORME UPRAVLJANJA OKOLIŠEM**

Gospodarski subjekt mora potvrditi sukladnost sa slijedećim normama osiguranja kvalitete i normama upravljanja okolišem:

**a)** **certifikat o uspostavljenom sustavu upravljanja okolišem HRN EN ISO 14001** ili jednakovrijedan;

kojim dokazuje usklađenost tvrtke s normama upravljanja okolišem. Budući se prilikom čišćenja rublja upotrebljavaju razna sredstva za čišćenje pa tako i kemijska sredstva, traženjem certifikata za

upravljanje okolišem želi se osigurati da će ponuditelj prilikom pružanja predmetne usluge čišćenja voditi računa o zaštiti okoliša.

**b) certifikat o kvaliteti – norme za osiguranje kvalitete - certifikat ISO 9001** ili jednakovrijedan;

s obzirom da je predmet nabave najvećim dijelom čišćenje rublja zdravstvene ustanove i odjeća zdravstvenih djelatnika, gdje je zbog prirode posla i zdravstvene ustanove potrebna visoka kvaliteta usluge i poznavanje procesa rada, a kojim dokazuje da tvrtka ima implementirane nužne interne procese, odnosno da posjeduje upravljačku strukturu koja planira, provodi i kontrolira djelatnost čišćenja te dosljedno stvara usuglašenu uslugu.

**c) važeću oznaku norme HRN EN 14065:2016** tijekom natječajnog postupka te da ista bude važeća tijekom cijelog razdoblja ugovora sa zdravstvenom ustanovom.

**d) Europska norma EN 14065 -** sustav upravljanja u svrhu osiguranja mikrobiološke kvalitete rublja koje se obrađuje

Potvrde/dozvole koje nisu izrađene na hrvatskom jeziku moraju biti prevedene na hrvatski jezik. Prijevod na hrvatski jezik mora izraditi stalni sudski tumač za odnosni strani jezik i mora biti ovjeren Potvrdom stalnog sudskog tumača kojom se potvrđuje da prijevod potpuno odgovara izvorniku sastavljenom na stranom jeziku.

**6. PODACI O PONUDI**

**6.1. Sadržaj ponude:**

**- Ponudbeni list (obrazac 1)** – popunjen i potpisan od strane ponuditelja

- **Dokumenti** kojima se dokazuju uvjeti sposobnosti prema definiranim kriterijima za odabir i dokumenti vezani uz osnove za isključenje gospodarskog subjekta

**-Troškovnik** – popunjen i ovjeren od strane ponuditelja

Troškovnik se nalazi u prilogu i sastavni je dio ove dokumentacije o nabavi.

 Ponuditelj je dužan ponuditi za svaku stavku određenu u Troškovniku jediničnu cijenu, na dvije

 decimale i ukupnu cijenu. U kolonama Troškovnika ukupna cijena stavke izračunava se kao umnožak

 količine stavke i cijene stavke.

 Ako ponuditelj nije u sustavu PDV-a ili je predmet nabave oslobođen PDV-a, u Troškovniku i

 Ponudbenom listu, na mjesto predviđeno za upis cijene ponude s PDV-om, upisuje se isti iznos kao što

 je upisan na mjestu predviđenom za upis cijene ponude bez PDV-a, a mjesto predviđeno za upis iznosa

 PDV-a ostavlja se prazno.

Ukoliko naručitelj prilikom pregleda ponuda utvrdi računsku pogrešku, naručitelj će ispraviti računsku pogrešku i o tome odmah obavijestiti ponuditelja čija je ponuda ispravljena, te će od ponuditelja zatražiti da u roku tri dana od dana primitka obavijesti potvrdi prihvaćanje ispravke računske pogreške.

Ispravci se u ponudi jasno naznačuju.

Naručitelj je obvezan na osnovi rezultata i pregleda ocjena ponuda odbiti ponudu za koju ponuditelj nije prihvatio ispravak računske pogreške.

**- Izjava o nekažnjavanju (obrazac 2) -** popunjen i potpisan od strane ponuditelja

**6.2. Način izrade ponude:**

Ponuda se izrađuje na način da čini cjelinu.Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ispravci u ponudi moraju biti izrađeni na način da su vidljivi. (npr. nije dopustivo brisanje, premazivanje ili uklanjanje slova ili otisaka.)

Ispravci moraju uz navod datuma ispravka biti potvrđeni potpisom ponuditelja.

**6.3. Način dostave i zaprimanja ponuda (datum, vrijeme i mjesto):**

Vašu ponudu molimo dostaviti najkasnije do **25.07.2023. godine do 10.00 sati** na na e-mail:

dubravka.ivusic@pulmologija.hr

Ponuditelj može do isteka roka za dostavu ponuda dostaviti izmjenu ili dopunu ponude. Izmjena ili dopuna ponude dostavlja se na isti način kao i osnovna ponuda s obveznom naznakom da se radi o izmjeni ili dopuni ponuda. Ponuditelj može do isteka roka za dostavu ponuda pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

Svaka pravodobno dostavljena ponuda upisuje se u Upisnik o zaprimanju ponuda te dobiva redni broj prema redoslijedu zaprimanja. Ako je dostavljena izmjena i / ili dopuna ponude, ona se upisuje u

upisnik o zaprimanju ponuda, te dobiva redni broj prema redoslijedu zaprimanja. Ponuda se u tom slučaju smatra zaprimljenom u trenutku zaprimanja posljednje izmjene i /ili dopune ponude. Ponuda

dostavljena nakon isteka roka za dostavu ponuda, obilježit će se kao zakašnjela ponuda, te će se neotvorena vratiti pošiljatelju bez odgode.

Naručitelj neće javno otvarati ponude obzirom da se radi o postupku jednostavne nabave.

**6.4. Način određivanja cijene ponude:**

Cijena ponude izražava se za cjelokupan predmet nabave.

Ponuditelj izražava cijenu ponude u eurima.

Cijena ponude piše se brojkama.

U cijenu ponude bez PDV-a uračunavaju se svi troškovi i popusti ponuditelja (troškovi prijevoza, dostave i ostalo).

**6.5. Kriterij za odabir ponude:**

Kriterij na kojem će Naručitelj temeljiti odabir ponude je najniža cijena, odnosno ekonomski najpovoljnija ponuda, gdje je relativni ponder cijene 100% uz ispunjavanje u cijelosti svih zahtjeva Naručitelja određenim u ovoj dokumentaciji o nabavi.

Ako su pristigle dvije ili više prihvatljivih ponuda s istom najnižom cijenim odabrat će se ponuda koja je zaprimljena ranije.

**6.6. Rok, način i uvjeti plaćanja**

Naručitelj će platiti uslugu pranja rublja na temelju ispostavljenog računa.

Plaćanje se obavlja u roku 60 dana na žiro račun ponuditelja, bez predujma.

Na temelju Zakona o elektroničkom izdavanju računa u javnoj nabavi (NN 94/2018) Izvršitelj dostavlja e-Račun za isporučen predmet nabave.

**6.7. Jezik i pismo na kojem se izrađuje ponuda**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

**6.8. Rok za donošenje odluke o odabiru ili poništenju**:

Odluku o odabiru najpovoljnije ponude ili Odluku o poništenju Naručitelj će donijeti u roku od 30 dana od dana isteka roka za dostavu ponude, te pisanu obavijest o rezultatima nabave (o odabiru najpovoljnije ponude ili odbijanju svih ponuda i poništenju postupka) dostaviti svim ponuditeljima.

 Ukoliko postoje razlozi za poništenje postupka nabave naručitelj će bez odgode donijeti odluku o

 poništenju. Ukoliko niti jedna dostavljena ponuda u potpunosti ne odgovara traženome, naručitelj nije

 obvezan izvršiti odabir.

 Protiv odluke o odabiru ne može se izjavljivati pravni lijek.

 Naručitelj zadržava pravo poništiti ovaj postupak nabave u bilo kojem trenutku, odnosno ne odabrati

 niti jednu ponudu, a sve bez ikakvih obveza ili naknada bilo koje vrste prema ponuditeljima.

 Na ovaj postupak ne primjenjuje se Zakon o javnoj nabavi.

***Privitak:***

***-*** Ponudbeni list

- Izjava o nekažnjavanju

- Troškovnik

***OBRAZAC 1 - PONUDBENI LIST:***

**Predmet nabave**: Usluge pranja rublja

**Ponuditelj:**

Naziv i sjedište ponuditelja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba \_\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Broj faksa\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu PDV-a : DA NE

**Cijena ponude:**

Cijena ponude (bez PDV-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iznos poreza na dodanu vrijednost\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cijena ponude (sa PDV-om) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Rok valjanosti ponude:** \_\_\_\_\_\_\_\_\_\_\_\_\_\_\_\_\_\_\_\_\_\_

**Datum izrade ponude**: \_\_\_\_\_\_\_\_\_\_\_\_\_\_\_\_\_\_\_\_\_\_

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis ovlaštene osobe)*

**OBRAZAC 2. – IZJAVA O NEKAŽNJAVANJU**

**IZJAVA (o nekažnjavanju)**

Temeljem članka 251. Zakona o javnoj nabavi (NN 120/16), dajem sljedeću

**IZJAVU**

 Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime), OIB:\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti u kom svojstvu) izjavljujem da mi nije izrečena pravomoćna osuđujuća presuda za bilo koje od slijedećih kaznenih djela prema Kaznenom zakonu RH ili prema nacionalnim propisima čiji je osoba državljanin:

a) sudjelovanje u zločinačkoj organizaciji (članak 328. , 329. i 333.)

b) korupciju (čl.252.,253.,254.,291.,292.,293.,294.,295.,296.,294a.,294b.,337.,338.,343.,347. i 348.)

c) prijevaru (čl.236.,247.,256.,258., 224.,293., i 286.)

d) terorizam ili kaznena djela povezana s terorističkim aktivnostima (čl. 97., 99.,100.,101., 102., 169.,169a.,169b.)

e) pranje novca ili financiranje terorizma (čl. 98., 265., 279.)

f) dječji rad ili druge oblike trgovanja ljudima (čl. 106., i 175.)

kao ni za odgovarajuća kaznena djela koja, prema nacionalnim propisima države čiji sam državljanin odnosno čiji je/su državljanin/i, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Ovu izjavu dajem osobno, za sebe, kao osoba ovlaštena za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tvrtka), OIB:\_\_\_\_\_\_\_\_\_\_\_\_\_\_\_\_\_\_ sa

sjedištem u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

U\_\_\_\_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_2023.

M.P. Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_